SPRÁVA ZO ZAHRANIČNEJ PRACOVNEJ CESTY
Č. 116/2016
1.  Účastník ZPC:

Mgr. Miroslava Slezáková, PhD., Múzeum školstva a pedagogiky Centrum vedecko-technických informácií SR, Hálova 16, 851 01 Bratislava, kurátorka, anglický, nemecký jazyk 

2.  Zahraničná pracovná cesta:

Slovinsko, Ľubľana a Ravne na Koroškem, 26. – 30.9.2016 
Prehliadka expozícií mestského hradu v Ľubľane, pracovná návšteva v Slovenski šolski muzej (Slovinské múzeum školstva; ) a aktívna účasť na medzinárodnej vedeckej konferencii 38th Historical Association of Slovenia Assembly Zgodovina izobraževanja – „History of Education – Slovenia“, Srednja šola Ravne, Na Gradu 4a, 2390 Ravne na Koroškem
spôsob financovania - z rozpočtu CVTI SR

3.  Rámcový program pobytu:

26.9.2016: odchod z Bratislavy o 7:15, príchod do Ľubľany v poobedných hodinách, odborná prehliadka výstavných a expozičných priestorov mestského hradu v Ľubľane.
27.9.2016: 9:00 – 13:30 pracovná návšteva v Slovenski šolski muzej, Plečnikov trg 1,  1000 Ľubľana (Slovinské múzeum školstva), pracovný rozhovor s kurátormi múzea (Dr. Branko Šuštar, mag. Marjetka Balkovec Debevec, Ksenija Guzej, Mateja Ribanič), múzejným pedagógom (Maja Hakl Saje) a lektorom (Matej Hrastar), prehliadka expozičných a výstavných priestorov múzea, účasť na ukážkovom vzdelávacom programe, v poobedných hodinách presun na miesto konania konferencie
28.9.2016: 9:00 – 18:30 konferencia Zgodovina izobraževanja – „History of Education – Slovenia“, 17:15 prednesenie príspevku Franc Močnik, Martin Čulen and their mathematic textbooks. 
29.9.2016: 9:00 – 15:00 konferencia, 15,30 – 18:30 odborná exkurzia – prehliadka múzeí a pamätných miest regiónu s dôrazom na prezentačnú (výtvarnú a obsahovú) stránku navštívených inštitúcií. Spoločenský večer v Korutánskom regionálnom múzeu – Múzeu Ravne na Koroškem spojený s prehliadkou expozície dejín spracovania kovových rúd v regióne.
30.9.2016: 9:00 – 11:30 konferencia, 11,30 odchod z Ravne na Koroškem, príchod do Bratislavy o 19:10

Priebeh pracovnej cesty bol prispôsobený programu konferencie Zgodovina izobraževanja – „History of Education – Slovenia“ (program je uvedený na webe http://www.zzds.si/files/2015/08/2016_ZZDS_38_Program_kon%C4%8Dni-final26.9.-1.pdf)

4.  Stručný priebeh rokovaní, resp.  študijného pobytu:

	Poslaním pracovnej cesty bolo v prvom rade získať pracovné skúsenosti a kontakty, spoznať prácu odborných zamestnancov v tematicky príbuznom múzeu a vo veľkej múzejnej inštitúcii, aktívne sa zúčastniť medzinárodného vedeckého podujatia a tým spropagovať vedecko-výskumnú prácu Múzea školstva a pedagogiky. 
	Pri návšteva expozícií a výstavných priestorov mestského hradu v Ľubľani boli odprezentované moderné trendy v múzejníctve, využitie výpočtovej techniky, počítačové a multimediálne aplikácií, audiosprievodca, všetko za účelom zatraktívnenia výstav pre všetky vekové a spoločenské kategórie návštevníkov. 
	Okrem prehliadok expozícií sú pre odborných pracovníkov múzeí prínosom i priame kontakty s inými múzejnými pracoviskami, najmä tými s dlhoročnou tradíciou. Slovinské školské múzeum patrí medzi najstaršie slovinské múzea, bolo založené v roku 1898. Už z hľadiska svojho veku má vysporiadané niektoré z okruhov, s ktorými sa Múzeum školstva v Bratislave stále potýka. Priame kontakty a diskusie s odbornými pracovníkmi prispievajú k rozširovaniu obzorov a nachádzaniu nových postupov a riešení. Pri rozhovoroch s kurátormi Slovinského školského múzea sa preberali otázky akvizícií exponátov, ich očistenia, uloženia a prípadného reštaurovania. Ďalšie preberané okruhy tém vyplynuli z konkrétnych riešení expozície dejín školstva v Slovinsku, najmä s ambíciou pripraviť stálu expozíciu aj v Múzeu školstva a pedagogiky. Možnosť sledovať prácu s organizovaniu skupinou návštevníkov počas vzdelávacieho programu pre žiakov základných škôl ukázala v praktickej rovine potrebu súčinnosti vedecko-výskumných pracovníkov múzea s múzejnými pedagógmi, ktorí výsledky výskumov – reálií z histórie školstva – prenášajú a v prístupnej miere sprostredkúvajú návštevníkom múzeí. 
	Konferencia Zgodovina izobraževanja – „History of Education – Slovenia“ sa konala pri príležitosti 38. plenárneho zasadnutia Historickej asociácie Slovinska. Počas troch konferenčných dní v troch sekciách prezentovali výsledky svojich výskumov vedeckí pracovníci (historici, sociológovia, pedagógovia, múzejníci a učitelia) a zo Slovinska, Talianska, Chorvátska, Srbska, Bosny a Hercegoviny, Španielska, Fínska, Lotyšska, Rakúska, Nemecka a Slovenska. Okrem klasických historicko-pedagogických referátoch sa riešili i aktuálne otázky a problémy školstva a pedagogiky v jednotlivých európskych krajinách. V zahraničnej anglickej paralelnej sekcii vystúpili prednášajúci s príspevkami o slovinských študentoch v Záhrebe, Gorici a Rijeke, školských reformách, vzdelávaní žien v minulosti, o slovinských učiteľoch a ich obrazu v zahraničí, o orientácii vzdelávania, o vývoji múzejnej pedagogiky a celoživotného vzdelávania. Príspevok a prezentácia „Franc Močnik, Martin Čulen and their mathematic textbooks” (Franc Močnik, Martin Čulen a ich učebnice matematiky) predstavil slovinského autora 19. storočia učebníc Franca Močnika a jeho slovenského „kolegu“ Martina Čulena, ich učebnice a okolnosti ich vzniku. Slovinskí kolegovia sa zamerali na všetky aspekty dejín slovinského školstva s dôrazom na regionálne dejiny, jeho osobností, ale i školských programov a učebným osnovám škôl všetkých druhov a stupňov.
	Oficiálne rokovania boli dopĺňané kuloárnymi rozhovormi a diskusiami, pri ktorých boli nadviazané kontakty s pracovníkmi Múzea pedagogiky v Belehrade, Chorvátskeho historického inštitútu, Regionálnej knižnice v Ravne na Koroškem, Mestského múzea v Ľubľani a Univerzity v Alcalá. Získané kontakty na tejto úrovni budú v ďalšom období udržiavané a rozvíjané.
	Súčasťou neformálnej stránky konferencie bola i exkurzia po významných miestach regiónu. Z pohľadu dejín školstva sa ako najpodnetnejšie javí návšteva expozície starej školskej triedy v dedine Libeliče. Pamätná miestnosť, spravovaná miestnymi dobrovoľníkmi, poukazuje na iné poňatie prezentácie kultúrneho dedičstva – z pohľadu pamätníka spojeného s exponovanými predmetmi citovým vzťahom.
	Z hľadiska inšpirácie bola podnetná i prehliadka regionálneho múzea v Ravne na Koroškej, ktoré sa zameriava na prezentáciu dejín spracovania rudy v miestnej fabrike.

5.  Odporúčané závery:

	V maximálnej možnej miere uplatniť novo získané poznatky a aplikovať zahraničné trendy v oblasti múzejníctva a výskumu dejín školstva v Múzeu školstva a pedagogiky. Oboznámiť s nimi aj ostatných spolupracovníkov. Pokračovať v upevňovaní získaných kontaktov za účelom odborných rokovaní, vedecko-výskumných pobytov, medzinárodných konferencií a workshopov. 

6.   Prehľad prinesenej dokumentácie a miesto jej uloženia

	Ukážka publikačnej činnosti Slovenski šolski muzej, propagačné materiály múzeí, sprievodcovia po expozíciách, pracovné listy k vzdelávacím programom a pod.  Materiály sú kolegom k dispozícii na požiadanie na pracovisku (Múzeum školstva a pedagogiky).

7.   Osobitne vyhodnotený očakávaný prínos ZPC

	Prínosom sa stalo nadviazanie kontaktov s pracovníkmi zahraničných múzeí školstva a pracovníkmi vedecko-výskumných inštitúcií. Je dôležité, zároveň i nevyhnutné, aby prichádzalo k poznávaniu partnerských múzeí, nadväzovaní kontaktov, a tým aj možnosti spolupráce, výmeny skúseností a pod. V budúcnosti bude vynakladané úsilie o aktívnu účasť na ďalších medzinárodných vedeckých podujatiach a o pracovné návštevy múzejných pracovísk orientovaných na uchovávanie materiálneho dedičstva a poznatkov z dejín školstva a pedagogiky. 

8.    Spôsob zverejnenia výsledkov ZPC, prenos získaných informácií

	Získané informácie budú použité v ďalšej činnosti Múzea školstva a pedagogiky. Informácie o medzinárodnej konferencii budú publikované v internetovom periodiku Historicko-pedagogické fórum.

Súhlasím so zverejnením správy na internete

Správu vypracoval: Miroslava Slezáková		                  ......................................
Dátum:
								
Správu schválil:  prof. RNDr. Ján TURŇA, CSc., generálny riaditeľ  ......................................